Seu de l'Arxiu Comarcal del Maresme
L'Arxiu Comarcal del Maresme (ACM), única institució cultural d'abast comarcal del Maresme, forma part de la Xarxad'Arxius Comarcals, adscrita al Departament de Cultura de la Generalitat de Catalunya.
Està gestionat pel Consell Comarcal del Maresme, i es troba ubicat en l'edifici conegut com can Palauet, propietat de l'Ajuntament de Mataró.
El 31 de gener de 1984 es va signar un conveni entre el Departament de Cultura de la Generalitat de Catalunya i l'Ajuntament de Mataró que va permetre la creació de l'ACM.
El 2 de maig de 1996 es va posar en marxa l'Arxiu, que es va inaugurar el 20 de desembre de 1997.
L'Arxiu comparteix l'edifici i aspectes organitzatius amb l'Arxiu Municipal de Mataró, una sala d'exposicions municipal, essent la superfície de l'equipament cultural de can Palauet de 1015 m2, distribuïts en tres plantes.
Projectar aquest Arxiu en l'edifici que havia estat de la família Palau de Mataró, ha permès conservar parcialment una edificació exemple de casal urbà familiar, vinculat a l'agricultura.
La principal missió de l'ACM és vetllar per la conservació del patrimoni documental de la comarca.
Conserva documentació des del s.
XII fins al segle XXI produits per diferents ens públics (notarial, judicial, de l'administració local, de l'administració autonòmica...) i de privats (familiars, d'empreses, associacions, entitats i corporacions i personals).
Entre la documentació custodiada destaquem l'Arxiu del Districte Notarial de Mataró (1715-1987), l'Arxiu Municipal de Mataró (1454/2010) i el fons de la Comptadoria d'Hipoteques del Districte de Mataró (1768-1862), així com els fons de les cambres agràries.
Val també destacar les col·leccions de la hemeroteca local i comarcal, de cartells, de pergamins i de patents de sanitat.
L'Arxiu Comarcal vetlla per la conservació i la seguretat dels fons que rep i en garanteix l'accés i la consulta.
Programa activitats de difusió per diferents públics i participa en col·laboracions científiques.
Tanmateix l'ACM és una eina al servei dels Ajuntaments i ens locals als quals els assessora en matèria de gestió documentals (documentació analògica i electrònica), accés a la informació i transparència administrativa
L'Arxiu Comarcal del Maresme, a 31 de desembre de 2017, custodiava més de 3.510,83 metres lineals de documentació.
- Organització de conferències, xerrades i exposicions.
- Organització de tallers i cursos.
- Visites comentades per a escoles, instituts, altres col·lectius i per als ciutadans en general.
- Col·laboració en projectes amb els centres d'estudis i entitats de recerca local del Maresme, destacant la coorganització de la Jornada de la trobada anual.
- Col·laboració amb institucions públiques per exposicions amb fons documentals dipositats a l'ACM.
- Divulgació de materials fruit de les activitats de l'Arxiu a través de la pàgina web elmaresme.cat i al Canal youtube
- Biblioteca i hemeroteca auxiliar, amb abundant bibliografia comarcal i obres generals de referència.
L'hemeroteca compta amb capçaleres locals i comarcals
Informació general i assessorament especialitzat sobre els fons documentals, bibliogràfics i hemerogràfics, els instruments de descripció, les condicions d'accés als fons i els serveis de l'arxiu.
També es proporciona informació de referència sobre altres centres d'arxiu i fons documentals.
Aquest servei, que es materialitza a través d'un formulari de sol·licitud, s'ofereix tant presencialment a l'arxiu, com per correu electrònic, correu postal, telèfon +34 (93) 758 24 59.
Consulta pública i gratuïta dels fons documentals*, bibliogràfics i hemerogràfics de l'arxiu i dels seus instruments de descripció.
Per accedir als serveis de consulta presencial, és necessari que l'usuari s'acrediti amb el DNI, passaport o carnet de conduir.
La sol·licitud de documents per a la consulta presencial a l'Arxiu es pot fer en l'horari i en les condicions establertes per l'arxiu
*Tots els documents de l'arxiu seran objecte de consulta sempre que hagin rebut el tractament arxivístic corresponent i que tinguin un instrument de descripció suficient, llevat només d'aquells que estiguin subjectes a restriccions d'accés regulades per la normativa que els sigui aplicable.
L'Arxiu Comarcal del Maresme, presta servei als titulars dels fons públics de la comarca facilitant-los l' accés a la informació i als documents que ja tenen dipositats a l'Arxiu.
D'aquesta manera, el nostre centre garanteix a les administracions públiques del Maresme una continuïtat en la seva gestió, malgrat no disposar físicament dels documents que ha rebut o ha produït.
Aquests usuaris institucionals poden accedir a la informació i als documents a través de tres modalitats de servei: la consulta, el préstec i la recuperació.
La Llei 19/2014, del 29 de desembre, de transparència, accés a la informació pública i bon govern té un triple abast: incrementa i reforça la transparència en l'activitat pública –que s'articula a través d'obligacions de publicitat activa per a totes les administracions i entitats públiques–, reconeix i garanteix l'accés a la informació –regulat com un dret d'ampli àmbit subjectiu i objectiu– i estableix les obligacions de bon govern que han de complir els responsables públics així com les conseqüències jurídiques derivades del seu incompliment –la qual cosa esdevé una exigència de responsabilitat per a tots els qui duen a terme activitats de rellevància pública.
L'ACM incorporarà el principi de transparència en tota la seva activitat administrativa i a la seva pròpia organització, per tal que la ciutadania pugui conèixer les decisions que s'adopten, els mecanismes de presa de decisions, com s'organitzen els serveis i els seus responsables de la gestió.
L'ACM incorporarà el principi de publicitat activa publicant per iniciativa pròpia aquella informació i documentació que potenciï la transparència, permeti el control de la seva actuació i afavoreixi l'exercici dels drets de la ciutadania, així com la que pugui ser de major utilitat per a la societat i per a l'activitat administrativa.
L'Arxiu Comarcal del Maresme en el disseny de les seves polítiques i en la gestió dels serveis ha de garantir que la ciutadania, tant individual com col·lectivament, pugui participar, col·laborar i implicar-se en els assumptes públics.
Es promourà l'ús dels mitjans electrònics en l'exercici dels drets de participació, en especial, el dret de petició, el dret d'informació pública, la iniciativa ciutadana, les consultes i la presentació de queixes, reclamacions i suggeriments.